paragraph_text: Od 2001. godine STK "Darda" ima i školu stolnog tenisa za djecu od 6 do 12 godina pod vodstvom braće Tibora i Janoša Bonija. U toj školi su poniknuli i mladi perspektivni igrači Robert Boni, Karlo Boni, Kristina Posavec i Anamarija Biro. Klub egzistira zahvaljujući entuzijazmu braće Boni i starijih seniorskih igrača (Mario Bošnjaković, Lenko Kurtek, Tomislav i Darko Vilagoš). Treninzi se održavaju u jednoj od učionica nekadašnje srednje škole u Dardi, dok se ligaški mečevi odigravaju u prostorijama Odvodnje.